Meta klar med nyt VR-headset: Quest 3

Meta Quest 3 er det nyeste VR-headset fra virksomheden bag Facebook, der bla. byder på et nyt design og 2x bedre grafisk ydelse over forgængeren.

I går løftede Mark Zuckerberg sløret for virksomhedens nye VR-headset: Meta Quest 3.

Nyt og tyndere design samt stærkere ydelse

Nogle af højdepunkterne er et nyt og markant kraftigere next-gen Snapdragon chipset, med mere end en fordobling af den grafiske ydevene, sammenlignet med forgængeren. Derudover har displayer også fået en højere opløsning og linserne er blevet skarpere.

VR-headsettet er ligeledes blevet 40% tyndere, sammenlignet med Quest 2. På fronten er der en dybde-sensor og fire kameraer, hvor to af dem er i farve – hvilket giver mulighed for pass-through og mixed-reality.

De nye “Touch Plus”-controllere byder desuden på et nyt og mere ergonomisk design, haptisk feedback og forbedret tracking.

Pris og lancering

Quest 3 lanceres til efteråret med 128GB lagerplads og en vejledende pris på 4399 kroner. En version med mere lagerplads kommer også.

Quest 3 er desuden kompatibel med de over 500 spil til Quest 2-headsettet. Flere spil er desuden på vej.

Læs også: Nye Mac-computere og AR/VR-headset lige om hjørnet

Meta klar med nyt VR-headset: Quest 3